महाभारतम्-02-सभापर्व-062
भीष्मवाक्योपरमे सहदेवेन कृष्णपूजाविरुद्धभाषिणो वधे प्रतिज्ञाते राज्ञां त ूष्णीम्भावः।। 1।।
सहदेवमूर्ध्नि पुष्पवृष्टिः। अशरीरवाणीच।। 2।।
नादरदेन कृष्णानर्चकस्य निन्दनम्।। 3।।
सहदेवेन सभ्यषूजनपूर्वकं कर्मसमापनम्।। 4।।
शिशुपालेन यज्ञविघाताय राज्ञां प्रोत्साहनम्।। 5।।
<table>				
<td>

	वैशम्पायन उवाच।। 	<td>	2-62-1x	
				
<td>

	एवमुक्त्वा ततो भीष्णो विरराम महाबलः। व्याजहारोत्तरं तत्र सहदेवोऽर्थवद्वचः।। 	<td>	2-62-1a2-62-1b	
				
<td>

	केशवं केशिहन्तारमप्रमेयपराक्रमम्। पूज्यमानं मया यो वः कृष्णं न सहते नृपाः।। 	<td>	2-62-2a2-62-2b	
				
<td>

	सर्वेषां बलिनां मूर्ध्नि मयेदं निहितं पदम्। एवमुक्ते मया सम्यगुत्तरं प्रब्रवीतु सः।। 	<td>	2-62-3a2-62-3b	
				
<td>

	स एव हि मया वध्यो भविष्यति न संशयः।मतिमन्तश्च ये केचिदाचार्यं पितरं गुरुम्।। 	<td>	2-62-4a2-62-4b	
				
<td>

	अर्च्यमर्चितमर्घार्हमनुजानन्तु ते नृपाः। ततो न व्याजहारैषां कश्चिद्बुद्धिमतां सताम्।। 	<td>	2-62-5a2-62-5b	
				
<td>

	मानिनां बलिनां राज्ञां मध्ये वै दर्शिते पदे। ततोऽपतत्पुष्पवृष्टिः सहदेवस्य मूर्धनि।। 	<td>	2-62-6a2-62-6b	
				
<td>

	अदृश्यरूपा वाचश्चाप्यब्रुवन्साधुसाध्विति। अविध्यदजिनं कृष्णं भविष्यद्भूतजल्पनः।। 	<td>	2-62-7a2-62-7b	
				
<td>

	सर्वसंशयनिर्मोक्ता नारदः सर्वलोकवित्। उवाचाखिलभूतानां मध्ये स्पष्टतरं वचः।। 	<td>	2-62-8a2-62-8b	
				
<td>

	कृष्णं कमलपत्राक्षं नार्चयिष्यन्ति ये नराः। जीवन्मृतास्तु ते ज्ञेया न सभाष्याः कदाचना।। 	<td>	2-62-9a2-62-9b	
<td>

	वैशम्पायन उवाच। 	<td>	2-62-10x	
				
<td>

	पूजयित्वा च पूजार्हान्ब्रह्मक्षत्रविशेषवित्। सहदेवो नृणां देवः समापयत कर्म तत्।। 	<td>	2-62-10a2-62-10b	
				
<td>

	तस्मिन्नभ्यर्चिते कृष्णे सुनीथः शत्रुकर्षणः। अतिताम्रेक्षणः कोपादुवाच मनुजाधिपान्।। 	<td>	2-62-11a2-62-11b	
				
<td>

	स्थितः सेनापतिर्योऽहं मन्वध्वं किं तु साम्प्रतम्। युधि तिष्ठाम सन्नह्य समेतान्वृष्णिपाण्डवान्।। 	<td>	2-62-12a2-62-12b	
				
<td>

	इति सर्वान्समुत्साद्य राज्ञस्तांशअचेदिपुङ्गवः। यज्ञोपघाताय ततः सोऽमन्त्रतय राजभिः।। 	<td>	2-62-13a2-62-13b	
				
<td>

	तत्राहूतागताः सर्वे सुनीथप्रमुखा गणाः. समदृश्यन्त सङ्क्रुद्धा विवर्णवदनास्तथा।। 	<td>	2-62-14a2-62-14b	
				
<td>

	युधिष्ठिराभिषेकं च वासुदेवस्य चार्हणम्। न स्याद्यथा तथा कार्यमेवं सर्वे तदाऽब्रुवन्।। 	<td>	2-62-15a2-62-15b	
				
<td>

	निष्कर्षान्निश्चयात्सर्वे राजानः क्रोधमूर्छिताः। अब्रुवंस्तत्र राजानो निर्वेदादात्मनिश्चयात्।। 	<td>	2-62-16a2-62-16b	
				
<td>

	सुहृद्भिर्वार्यमाणानां तेषां हि वपुराबभौ। आमिषादपकृष्टानां सिहानामिव गर्जताम्।। 	<td>	2-62-17a2-62-17b	
				
<td>

	तं बलौघमपर्यन्तं राजसागारमक्षयम्। कुर्वाणं समयं कृष्णो युद्धाय बुबुधे तदा।। 	<td>	2-62-18a2-62-18b	
<td>

	।। इति श्रीमन्महाभारते सभापर्वणि अर्घाहरणपर्वणि द्विषष्टितमोऽध्यायः।। 62।। 	<td>		

महाभारतम्/सभापर्व